Lav et referat af nedenstående tekst:

Tekst:
Arbejdstilsynet har siden onsdag undersøgt, hvad der kunne lægge til grund for, at en 41-årig mand på tragisk vis afgik ved døden efter en drukneulykke. Manden druknede onsdag eftermiddag i et af Hotel Vikings badebassiner. Efter ulykken blev han hurtigt bragt mod Aalborg Universitetshospital, idet han var i kritisk tilstand, og som følge deraf kom han i respirator. Afgået ved døden Torsdag stod det dog klart, at manden var afgået ved døden. Eftersom manden var på et kursusophold, da ulykken skete, har Arbejdstilsynet været forbi for at kigge på omstændighederne omkring hændelsen. Tilsynet har været i gang med opklaringsarbejdet siden onsdag, og de er fortsat ved at indhente oplysninger fra de involverede parter, oplyser tilsynschef Lars Toft Pedersen. De foreløbige undersøgelser har dog givet anledning til at udstede et strakspåbud. -	Vi har givet Hotel Viking et strakspåbud om at foretage effektive sikkerhedsforanstaltninger, der kan forhindre, at en sådan ulykke kan ske igen, siger Lars Toft Pedersen. Begrundelse uvist Det har ikke været muligt at få svar på, hvorfor Hotel Viking er blevet pålagt strakpåbuddet, da undersøgelserne stadigvæk er i gang. Derfor er det fortsat uvist, hvilke sikkerhedsforanstaltninger Arbejdstilsynet mener, at wellness-stedet skal forbedre.

Referat:
Siden ulykken onsdag har Arbejdstilsynet været i gang med opklaringsarbejdet, og fredag har myndigheden pålagt spa-stedet i Sæby et såkaldt strakspåbud.